สังคมข่าวหุ้น
ตลาดหุ้นไทยปิดที่ 1,592.67 จุด -4.43 จุด มูลค่าซื้อขาย 44,756.11 ลบ. สัปดาห์นี้เริ่มติดตามการรายงานผลการดำเนินงานไตรมาส 1/2566 ของกลุ่มธนาคาร
ตลาดหุ้นไทยปิดที่ 1,592.67 จุด -4.43 จุด มูลค่าซื้อขาย 44,756.11 ลบ. สัปดาห์นี้เริ่มติดตามการรายงานผลการดำเนินงานไตรมาส 1/2566 ของกลุ่มธนาคาร
16 เม.ย. 2566

ดัชนีตลาดหุ้นไทยปิดที่ระดับ 1,592.67 จุด ลดลง 4.43 จุด มูลค่าการซื้อขาย 44,756.11 ล้านบาท สัปดาห์นี้เริ่มติดตามการรายงานผลการดำเนินงานไตรมาส 1/2566 ของกลุ่มธนาคาร ที่น่าจะมีการเติบโตจากไตรมาสก่อน
PTT ส่งซิกธุรกิจปีนี้ดียกแผง “โรงกลั่น-ปิโตรเคมี” ชัตดาวน์น้อยดันปริมาณการผลิตเพิ่ม ส่วนธุรกิจ E&amp;P ยอดผลิตก๊าซแหล่งเอราวัณในอ่าวไทยเพิ่มจาก 200 ล้านลูกบาศก์ฟุตต่อวัน เป็น 600 ล้านลูกบาศก์ฟุตต่อวันภายในสิ้นปีนี้ พร้อมปรับนโยบายบริหารความเสี่ยงเรื่องความผันผวนราคาน้ำมัน ลดการทำเฮดจิ้งในลักษณะระยะยาวเกินไป ด้านผู้ถือหุ้นอนุมัติปันผลครึ่งหลังปี 2565 อีก 70 สตางค์ จ่ายวันที่ 28 เม.ย.นี้
ราคาหุ้น EGCO ล่าสุด (12 เม.ย.) ปรับเพิ่มขึ้น 2.50 บาท รับข่าวผู้ถือหุ้นไฟเขียวจ่ายปันผลครึ่งหลังปี 2565 อีก 3.25 บาท รวมทั้งปีจ่าย 6.50 บาท ด้านงบลงทุนปีนี้ตั้งไว้กว่า 30,000 ล้านบาท เดินหน้าลงทุนโรงไฟฟ้าก๊าซและพลังงานหมุนเวียน อีกทั้งยุติลงทุนถ่านหินเพิ่ม ส่วนโครงการลม “หยุนหลิน” ในไต้หวัน ขนาด 640 เมกะวัตต์ แม้การก่อสร้างล่าช้าและมีต้นทุนการก่อสร้างที่สูงขึ้น มั่นใจจะแล้วเสร็จปี 2567 ได้
EASTW ส่งมอบทรัพย์สินโครงการท่อส่งน้ำหนองปลาไหล-หนองค้อ และโครงการท่อส่งน้ำหนองค้อ-แหลมฉบัง (ระยะที่ 2) แก่กรมธนารักษ์เมื่อวันที่ 11 เม.ย. 2566 แล้ว คาดกระทบรายได้จากการจําหน่ายน้ำดิบลดลงไม่เกิน 10% พร้อมย้ำยังมีสิทธิใช้ประโยชน์ในพื้นที่บางส่วนของโครงการที่เป็นพื้นที่ทับซ้อน
CPF ส่งบริษัทย่อย “ซีพีเอฟ โกลบอล ฟู้ด โซลูชั่น” หรือ CPFGS ยื่นไฟลิ่งเสนอขายหุ้นสามัญแก่ประชาชนเป็นครั้งแรก (IPO) จำนวนไม่เกิน 500.01 ล้านหุ้น เตรียมเข้าระดมทุนในตลาดหลักทรัพย์แห่งประเทศไทย (SET) โดยมี บล.บัวหลวง และ บล.เกียรตินาคินภัทร เป็นที่ปรึกษาทางการเงิน หวังนำเงินไปลงทุนขยายธุรกิจ รวมถึงการเข้าซื้อและควบรวมกิจการ (M&amp;A) พร้อมโชว์ศักยภาพหนึ่งในผู้นำด้านการจัดจำหน่ายอาหารทั้งในประเทศไทยและต่างประเทศ
SCC แจ้ง “เอสซีจี เคมิคอลส์” หรือ SCGC ยื่นขอขยายระยะเวลา IPO และได้รับอนุญาตจากสำนักงาน ก.ล.ต. เมื่อวันที่ 12 เม.ย. 2566 ให้ขยายระยะเวลา IPO ออกไปถึงวันที่ 4 ต.ค. 2566 เนื่องจากมีปัจจัยที่เกี่ยวข้อง รวมถึงสถานการณ์ภายนอกต่าง ๆ เช่น ด้านเศรษฐกิจ วิกฤตราคาพลังงาน และภาวะเงินเฟ้อ ตลอดจนภาวะตลาดเงินและตลาดทุน ซึ่งเห็นว่ายังไม่เหมาะสมที่จะเข้าจดทะเบียนในตลาด SET
หุ้นไอพีโอน้องใหม่ “พีลาทัส มารีน” หรือ PLT เตรียมโรดโชว์ออนไลน์ให้ข้อมูลนักลงทุนพรุ่งนี้ (18 เม.ย.) โชว์วิสัยทัศน์-ตอกย้ำศักยภาพ ผู้นำธุรกิจให้บริการขนส่งก๊าซ LPG ทางเรือและทางรถบรรทุกอันดับต้น ๆ ของประเทศ เพื่อสร้างความเชื่อมั่นก่อนเสนอขายหุ้นไอพีโอ 280 ล้านหุ้น คาดลงสนามเทรดตลาด mai เร็ว ๆ นี้
OR ประกาศ “พีทีที สเตชั่น” จะไม่ปรับขึ้นราคาน้ำมันทุกชนิดระหว่างวันที่ 12-18 เม.ย. 2566 รวม 7 วัน ลดภาระค่าใช้จ่ายของประชาชน และหากราคาน้ำมันในตลาดโลกลดก็จะปรับลดราคาน้ำมันลงอีก พร้อมมอบโปรโมชั่นเอาใจทั้งชาวเบนซินและดีเซล และลูกค้าคาเฟ่ อเมซอน รวมถึงยังมีสถานีชาร์จ EV Station PluZ จุดให้บริการชาร์จรถยนต์ไฟฟ้าทั้งในและนอก พีทีที สเตชั่น กว่า 200 แห่ง ครอบคลุมเส้นทางถนนสายหลัก ซึ่งมีแอปพลิเคชัน EV Station PluZ ที่จะช่วยอำนวยความสะดวกในการค้นหาและนำทางไปยังสถานีชาร์จไฟฟ้า รวมถึงจองเวลาการชาร์จได้ด้วย